L'article 6 de la Llei 4/1993, de 18 de març, del Sistema Bibliotecari de Catalunya, disposa que la Generalitat ha de reunir en un únic catàleg col·lectiu la referència bibliogràfica dels diferents fons de les biblioteques que integren el Sistema Bibliotecari de Catalunya.
Per tal de donar compliment al que estableix aquest precepte, cal determinar prèviament els requisits que ha de complir el catàleg esmentat.
A aquest efecte, és necessari crear una comissió que assessori sobre el model més adequat i determini les directrius generals de funcionament.
De conformitat amb el que estableixen els articles 12.d) i 22 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
La Comissió de Coordinació del Catàleg Col·lectiu del Sistema Bibliotecari de Catalunya
La Comissió de Coordinació del Catàleg Col·lectiu del Sistema Bibliotecari de Catalunya és l'òrgan de programació, proposta i consulta del Departament de Cultura i Mitjans de Comunicació en relació amb la implantació del Catàleg Col·lectiu del Sistema Bibliotecari de Catalunya.
2.1 La Comissió de Coordinació del Catàleg Col·lectiu del Sistema Bibliotecari de Catalunya té la composició següent:
Presidència: la persona titular de la Direcció General de Cooperació Cultural.
Vicepresidència: la persona titular de la Subdirecció General de Biblioteques.
c) Una persona de les biblioteques especialitzades.
e) Una persona representant del departament competent en matèria d'educació.
f) Una persona representant del Centre de Telecomunicacions i Tecnologies de la Informació.
g) Una persona representant de la Secretaria de Telecomunicacions i Societat de la Informació.
i) Una persona representant del Consorci de Biblioteques Universitàries de Catalunya.
j) Una persona representant de la Gerència de Biblioteques de la Diputació de Barcelona.
Secretaria: una persona de la Direcció General de Cooperació Cultural, amb veu però sense vot.
2.2 La Presidència de la Comissió pot decidir que assisteixin a les sessions persones expertes per assessorar la Comissió respecte dels assumptes inclosos en l'ordre del dia, amb veu però sense vot.
2.3 Amb l'objectiu d'assolir la paritat de gènere, la Comissió ha de tendir, sempre que sigui possible, a assolir una participació mínima del cinquanta per cent de dones.
2.4 En cas d'impossibilitat d'assistir a les sessions, les persones vocals poden delegar el vot en un/a altre/a vocal de la Comissió, la qual cosa s'ha de fer constar per escrit.
La Comissió pot crear grups de treball per a l'elaboració d'informes o estudis sobre aspectes específics.
La Comissió de Coordinació del Catàleg Col·lectiu del Sistema Bibliotecari de Catalunya té les funcions següents:
a) Estudiar i proposar el model teòric idoni de catàleg col·lectiu per al Sistema Bibliotecari de Catalunya.
b) Establir les directrius generals per a la integració dels registres bibliogràfics susceptibles d'ésser incorporats al catàleg col·lectiu.
c) Fixar les prioritats i el calendari d'integració dels catàlegs locals al catàleg col·lectiu i coordinar les accions necessàries per dur a terme la integració.
d) Fer el seguiment de les activitats que cal desenvolupar per a la constitució del catàleg col·lectiu.
e) Recomanar els imports que caldria abonar per a la integració al catàleg col·lectiu i per al seu manteniment.
f) Informar el Departament de Cultura i Mitjans de Comunicació sobre aspectes d'interès per a la formació del catàleg col·lectiu que se li formulin.
Les persones membres que no ho siguin per raó del càrrec i la Secretaria són nomenades per resolució de la persona titular del Departament de Cultura i Mitjans de Comunicació, a proposta, si s'escau, dels organismes respectius.
La Comissió de Coordinació del Catàleg Col·lectiu del Sistema Bibliotecari de Catalunya es reuneix dos cops a l'any de manera ordinària i, de manera extraordinària, sempre que sigui convocada per la Presidència.